Vuonna 1993 Suomen maa­joukkueen pää­valmentajaksi tuli ruotsalainen Curt Lindström, jonka johdolla Suomen joukkue pelasi toisen kerran jää­kiekon maailman­mestaruuskisojen loppu­ottelussa vuonna 1994 Kanadaa vastaan. Suomi hävisi ottelun rangaistus­laukaus­kilpailussa. Suomen joukkue johti Milanossa pelattua ottelua pitkään, ja joukkueessa oli myös menestyviä NHL-pelaajia, kuten Los Angeles Kingsin Jari Kurri.